text: প্রকাশিত: ১০:৫১ অপরাহ্ণ, জুন ২২, ২০২০
  ক্রাইম সিলেট ডেস্ক : করোনা মহামারীতে বন্ধ সকল শিক্ষা প্রতিষ্ঠান। বাংলাদেশে নার্সিং শিক্ষা প্রতিষ্ঠানও বন্ধ ছিলো দীর্ঘদিন। দেশের স্বাস্থ্য খাতে বিশাল অবদান রাখা নার্সিং শিক্ষা প্রতিষ্ঠানে ক্লাস শুরুর নীতিগত সিদ্ধান্ত নিয়েছে নার্সিং ও মিডওয়াইফারি অধিদপ্তর।
  আজ ২২ জুন অধিদপ্তরের পরিচালক প্রশাসন জনাব আব্দুল হাই পিএএ কতৃক এক বিজ্ঞপ্তিতে এসব তথ্য দেয়া হয়। এজন্য নার্সিং ও মিডওয়াইফারি অধিদপ্তরের আওতায় সকল নার্সিং শিক্ষা প্রতিষ্ঠানকে ছাত্র ছাত্রীদের হোস্টেল প্রস্তুতির জন্য বিশেষভাবে বলা হয়েছে।
  এসব ব্যাপারে জনাব আব্দুল হাই পিএএ বলেন, ক্লাস শুরুর ব্যাপারেএখনো নির্দিষ্ট কোনো তারিখ নির্ধারিত হয়নি। সবাইকে মানষিকভাবে প্রস্তুতি নিতে বলা হয়েছে। হোস্টেলে ক্ষয়ক্ষতির ব্যাপারে তিনি বলেন, অভিযোগ সত্য হলে অধিদপ্তর এ ব্যাপারে পদক্ষেপ নিবে।